นายกรัฐมนตรี เตือนชาวอุบลราชธานี เตรียมพร้อมรับมวลน้ำในวันพรุ่งนี้ คาดระดับน้ำจะเพิ่มสูงขึ้นในหลายพื้นที่ พร้อมขอให้ทุกคนปลอดภัย
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม โพสต์ข้อความผ่านเฟสบุ๊กส่วนตัว ว่า ขอให้พี่น้องชาวจังหวัดอุบลราชธานีเตรียมความพร้อมรับสถานการณ์มวลน้ำจำนวนมากที่จะไหลผ่าน อ.เมืองอุบลราชธานีในวันพรุ่งนี้(13 ก.ย.62) โดยระดับน้ำมีแนวโน้มเพิ่มสูงขึ้น ทำให้เกิดภาวะน้ำล้นตลิ่งและน้ำท่วมขังในหลายพื้นที่ ดังนั้นขอให้ติดตามข่าวสารจากหน่วยงานของรัฐอย่างต่อเนื่อง และหากต้องการความช่วยเหลือ ให้ติดต่อสายด่วน 1784 พร้อมขอให้ทุกคนปลอดภัย